BJP नेता दिलीप घोष ने पश्चिम बंगाल में भी घुसपैठ का हवाला देते हुए राष्ट्रीय नागरिक रजिस्टर बनाए जाने की मांग की है. दिलीप घोष ने दावा किया कि पश्चिम बंगाल में एक करोड़ से भी ज़्यादा गैरकानूनी प्रवासी मौजूद हैं और अर्थव्यवस्था पर अनावश्यक दबाव बना रहे हैं. दिलीप घोष के मुताबिक, ये अवैध प्रवासी राजनीतिक परिदृश्य में भी दखल देने लगे हैं. दिलीप घोष ने घोषणा की कि अगर राज्य में BJP सत्ता में आती है, तो अवांछित लोगों को खत्म करने के लिए NRC बनवाया जाएगा.